Як паведаміла БелаПАН загадчыца інфармацыйна-асветніцкага сектара саду Алена Сакурэнка, у гэты дзень усе жадаючыя змогуць паўдзельнічаць у экскурсіях па батанічным садзе, азнаёміцца з калекцыяй рададэндранаў і даведацца аб асаблівасцях іх вырошчвання, натуральных месцах вырастання. У калекцыі Цэнтральнага батанічнага сада налічваецца 40 разнавіднасцяў рададэндранаў. Як падкрэсліла Сакурэнка, гэтыя кветкі з'яўляюцца аднымі з найбольш папулярных культур адкрытага і закрытага грунту, іх гісторыя налічвае больш як тры стагоддзі.